section_heading: Radnja
paragraph_text: Jack često sanja tajanstvenu ženu, međutim ne može se prisjetiti ničega specifičnog zbog toga što su iz sigurnosnih razloga kompletnom vojnom osoblju na Zemlji izbrisana sjećanja za vrijeme njihova ostanka na tom radnom mjestu. Fasciniran je kulturom Zemlje prije invazije, a sve ono što pronađe skladišti u kolibi u blizini jezera koju često posjećuje. S druge strane, Victoria ne mari za ono što se nalazi na Zemlji i preferira živjeti u tornju Sky Tower čekajući da dođe kraj njihovom zadatku te povratak u ljudsku koloniju na jedan od mjeseca planete Saturn - Titan.